ঠাকুরগাঁওয়ের হরিপুরে বেতনা সীমান্তে বিজিবি ও একাবাসীর সংঘর্ষে নিহত-৪ | Rajshahi News24 | রাজশাহী নিউজ 24 ঠাকুরগাঁওয়ের হরিপুরে বেতনা সীমান্তে বিজিবি ও একাবাসীর সংঘর্ষে নিহত-৪ – Rajshahi News24 | রাজশাহী নিউজ 24
ঠাকুরগাঁওয়ের হরিপুরে বেতনা সীমান্তে বিজিবি ও একাবাসীর সংঘর্ষে নিহত-৪
নিজস্ব প্রতিবেদক : ঠাকুরগাঁওয়ের হরিপুর উপজেলায় বিজিবির সঙ্গে এলাকাবাসীর ভয়াবহ সংঘর্ষের ঘটনা ঘটেছে। সংঘর্ষে বেতনা ক্যাম্প বিজিবির গুলিতে দুইজন পথচারীসহ চারজন নিহত হয়েছেন। আহত হয়েছেন অন্তত ২৫ জন। মঙ্গলবার বেলা ১১টার দিকে এ ঘটনা ঘটে।
নিহতরা হলেন- নবাব (৩৫) সাদেক (৪৫), জয়নুল (১২), ও সাদেকুল (৩২)। অন্যদিকে বিজিবি সদস্যসহ কমপক্ষে ১৬ জন আহত হয়েছেন।
আহতরা হলেন- মিঠু, ইসহাদিতি, সাদেকুল, তৈমুর, রাসেল, জয়নুল, মুনতাহারা, বাবু, নওশাদ, হান্নান, জয়নুল ও নুর নাহার। আহতদের দিনাজপুর আব্দুর রহিম মেডিকেল কলেজ হাসপাতালে পাঠানো হয়েছে।
এলাকাবাসী জানায়, বহরমপুর গ্রামের মাহাবুব আলী গত ৬ মাস আগে একটি গরু ক্রয় করেন। সেই গরু মঙ্গলবার সকালে স্থানীয় যাদুরানী বাজারে বিক্রি করার জন্য বাড়ি থেকে বের হন। এ সময় বেতনা ক্যাম্পের বিজিবির সদস্যরা ভারতীয় গরু মনে করে ক্যাম্পে গরুটি নিয়ে যাওয়ার জন্য মাহাবুবের কাছ থেকে ছিনিয়ে নিতে গেলে মাহাবুবের পরিবার ও এলাকাবাসীর সঙ্গে সংঘর্ষ বাধে। পরে বিজিবি গুলি ছুড়লে যাদুরানী বাজারের উদ্দেশ্যে আসা দুইজন পথচারীসহ চারজন নিহত হন। আহত হন অন্তত ১৬ জন।
হরিপুর উপজেলা স্বাস্থ্য কমপ্লেক্সের আবাসিক মেডিকেল অফিসার ডা. আব্দুস সামাদ বলেন, গুলিবিদ্ধ ১৬ জনের শরীর থেকে গুলি বের করে চিকিৎসা দেয়া হয়েছে। উন্নত চিকিৎসার জন্য তাদের দিনাজপুর আব্দুর রহিম মেডিকেল কলেজ হাসপাতালে পাঠানো হয়েছে।
সাদুল্লাপুরে সাংবাদিক শাহিনকে প্রাণনাশের হুমকির